
Zákon 

z ......... 2026,

ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone: 

Čl. I
Zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení zákona č. 403/2010 Z. z., zákona č. 547/2011 Z. z., zákona č. 352/2013 Z. z., zákona č. 91/2016 Z. z., zákona č. 177/2018 Z. z., zákona č. 221/2019 Z. z., zákona č. 310/2021 Z. z., zákona č. 113/2022 Z. z. a zákona č. 458/2022 Z. z. sa mení a dopĺňa takto:
1. [bookmark: _Hlk216860971]V § 1 sa za slovo „upravuje“ vkladajú slová „akreditáciu preventívnych programov (ďalej len „akreditácia“) a“.
2. V § 3 písm. a) sa vypúšťa bodkočiarka a slová „to sa vzťahuje aj na prevenciu inej protispoločenskej činnosti“.
3. § 3 sa dopĺňa písmenami d) až f), ktoré znejú:
[bookmark: _Hlk219967332][bookmark: _Hlk219451747]„d) subjektom preventívneho programu osoba, ktorá realizuje preventívny program,
e) preventívnym programom program poskytovania vzdelávacích alebo informačných aktivít v oblasti prevencie kriminality, ktoré prihliadajú predovšetkým na priority uvedené v Stratégii prevencie kriminality a inej protispoločenskej činnosti v Slovenskej republike (ďalej len „stratégia prevencie kriminality“),
f) 	akreditovaným subjektom subjekt preventívneho programu, ktorému bola rozhodnutím Ministerstva vnútra Slovenskej republiky (ďalej len „ministerstvo vnútra“) udelená akreditácia.“.
4. V § 5 ods. 1 písmeno c) znie:
[bookmark: _Hlk219452016]„c) 	schvaľuje súhrnnú hodnotiacu správu o plnení úloh a cieľov vyplývajúcich zo stratégie prevencie kriminality za príslušné obdobie.“.
5. [bookmark: _Hlk219452140]V § 5 ods. 3 písm. b) sa slová „na schválenie“ nahrádzajú slovom „čiastkovú“.
6. V § 5 ods. 3 písmeno c) znie:
[bookmark: _Hlk219452182][bookmark: _Hlk219968049]„c) 	predkladá vláde na schválenie súhrnnú hodnotiacu správu o plnení úloh a cieľov vyplývajúcich zo stratégie prevencie kriminality za príslušné obdobie,“.
7. V § 5 ods. 3 sa za písmeno c) vkladá nové písmeno d), ktoré znie:
[bookmark: _Hlk219452223]„d) schvaľuje štatút krajskej komisie pre prevenciu kriminality,“.
Doterajšie písmená d) a e) sa označujú ako písmená e) a f).
8. [bookmark: _Hlk219452274]V § 5 ods. 3 písm. e) sa slová „zverejňuje na internetovej stránke Ministerstva vnútra Slovenskej republiky (ďalej len „ministerstvo vnútra“)“ nahrádzajú slovami „na webovom sídle ministerstva vnútra vedie a zverejňuje register akreditovaných subjektov preventívnych programov (ďalej len „register“) podľa tohto zákona a zverejňuje“.
9. V § 5 ods. 4 sa slová „Európskej siete na prevenciu kriminality.1)“ nahrádzajú slovami „Európskej siete na predchádzanie trestnej činnosti.1)“.

Poznámka pod čiarou k odkazu 1 znie: 
[bookmark: _Hlk219968107]„1) Rozhodnutie Rady 2009/902/SVV z  30. novembra 2009 o vytvorení Európskej siete na predchádzanie trestnej činnosti (EUCPN) a o zrušení rozhodnutia 2001/427/SVV (Ú. v. EÚ L 321, 8.12.2009).“.
10. [bookmark: _Hlk219452379]V § 6 ods. 1 písm. b) sa na konci pripájajú tieto slová: „a predkladá rade podklady k stavu, vývoju a dynamike kriminality a inej protispoločenskej činnosti“.
11. V § 6 sa za odsek 1 vkladá nový odsek 2, ktorý znie:
	„(2) Povinnosti podľa odseku 1 písm. a) a b) sa nevzťahujú na Slovenskú informačnú službu.“.
	Doterajší odsek 2 sa označuje ako odsek 3.
12. [bookmark: _Hlk219452436]V § 7 ods. 1 písm. a) sa slová „odseku 2“ nahrádzajú slovami „odsekov 2 až 4“.
13. [bookmark: _Hlk219452470]V § 7 ods. 1 písm. c) sa na konci pripájajú tieto slová: „a inej protispoločenskej činnosti“.
14. V § 7 ods. 1 písm. e) sa slová „odseku 2“ nahrádzajú slovami „odsekov 2 a 3“.
15. V § 7 ods. 1 sa za písmeno e) vkladá nové písmeno f), ktoré znie:
[bookmark: _Hlk219452516]„f) riadi a kontroluje činnosť krajských koordinátorov pre prevenciu kriminality na okresných úradoch v sídlach krajov,“.
Doterajšie písmeno f) sa označuje ako písmeno g).
16. V § 7 odsek 2 znie:
[bookmark: _Hlk219453101]„(2) Ak odsek 3 neustanovuje inak, ministerstvo vnútra na účely prevencie kriminality spracúva a poskytuje v súlade s osobitnými predpismi1a) osobné údaje o
a)	páchateľoch, obetiach kriminality a inej protispoločenskej činnosti, osobách ohrozených kriminalitou a inou protispoločenskou činnosťou a osobách, ktoré požiadali informačné kancelárie o zabezpečenie ochrany, podpory a pomoci pre obeť kriminality a inej protispoločenskej činnosti, v rozsahu
	1. meno, priezvisko, rodné priezvisko a podpis,
	2. rodné číslo,
	3. dátum a miesto narodenia,
	4. pohlavie,
	5. adresa trvalého pobytu alebo prechodného pobytu,
	6. vzdelanie,
	7. národnosť,
	8. štátna príslušnosť,
	9. telefónne číslo,
	10. e-mailová adresa,
b) účastníkoch osvetových aktivít a kontaktných osobách subjektov spolupracujúcich s ministerstvom vnútra v oblasti prevencie kriminality v rozsahu
1. meno, priezvisko a podpis,
2. telefónne číslo,
3. e-mailová adresa.“.
17. § 7 sa dopĺňa odsekmi 3 a 4, ktoré znejú:
[bookmark: _Hlk219453364]„(3)	Ministerstvo vnútra na účely prevencie kriminality spracúva a poskytuje v súlade s osobitnými predpismi1a) osobné údaje o
a) maloletom do pätnásteho roku veku v rozsahu
1. meno a priezvisko,
2. dátum narodenia,
3. adresa trvalého pobytu alebo prechodného pobytu,
4. e-mailová adresa,
b) zákonnom zástupcovi osoby podľa písmena a) v rozsahu
		1. meno a priezvisko,
	2. adresa trvalého pobytu alebo prechodného pobytu,
		3. telefónne číslo,
		4. e-mailová adresa.
(4) Ministerstvo vnútra na účely akreditácie spracúva osobné údaje v rozsahu uvedenom v § 9c.“.
18. V § 7a ods. 3 úvodnej vete sa vypúšťajú slová „a inej protispoločenskej činnosti“.

19. V § 8 ods. 1 sa vypúšťa písmeno a).

	Doterajšie písmená b) až e) sa označujú ako písmená a) až d).

20. V § 8 ods. 1 písmeno b) znie: 
[bookmark: _Hlk219454163]„b) zisťuje v rozsahu svojej pôsobnosti príčiny kriminality a inej protispoločenskej činnosti, prijíma opatrenia na odstránenie týchto príčin a každoročne predkladá rade podklady k príčinám, stavu, vývoju a dynamike kriminality a inej protispoločenskej činnosti a o prijatých opatreniach,“.
21. [bookmark: _Hlk219454197]V § 8 ods. 1 písm. c) sa za slovo „projekty“ vkladajú slová „podľa § 12 ods. 6 písm. a)“.
22. [bookmark: _Hlk227233386]V § 8 sa za odsek 1 vkladajú nové odseky 2 až 5, ktoré znejú:
[bookmark: _Hlk219455050]„(2) Okresný úrad v sídle kraja v oblasti prevencie kriminality zriaďuje
a) funkciu krajského koordinátora pre prevenciu kriminality,
b) krajskú komisiu pre prevenciu kriminality.
(3) 	Krajský koordinátor pre prevenciu kriminality koordinuje aktivity v oblasti prevencie kriminality okrem aktivít v oblasti prevencie násilia na deťoch1f) v územnej pôsobnosti okresného úradu v sídle kraja. 
[bookmark: _Hlk227233502](4) 	Ak je to nevyhnutné, krajský koordinátor pre prevenciu kriminality môže zorganizovať multidisciplinárne stretnutie v konkrétnej veci za účasti orgánov verejnej moci a ďalších subjektov, ktoré sa zaoberajú prevenciou kriminality; pozvaný orgán verejnej moci je povinný zabezpečiť prítomnosť svojho zástupcu. Účastníci multidisciplinárneho stretnutia sa môžu oboznamovať s osobnými údajmi v rozsahu podľa § 7 ods. 2 a 3 a sú viazaní povinnosťou mlčanlivosti.1g)
(5) 	Predsedom krajskej komisie pre prevenciu kriminality je prednosta okresného úradu v sídle kraja a tajomníkom je krajský koordinátor pre prevenciu kriminality. Podrobnosti o zložení krajskej komisie pre prevenciu kriminality a jej činnosti upravuje štatút krajskej komisie pre prevenciu kriminality.“.
Doterajšie odseky 2 a 3 sa označujú ako odseky 6 a 7.
Poznámky pod čiarou k odkazom 1f a 1g znejú: 
[bookmark: _Hlk227233606]„1f) § 3 ods. 1 písm. n) a ods. 2 zákona č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení zákona č. 300/2019 Z. z.
1g) § 79 zákona č. 18/2018 Z. z.“.
23. [bookmark: _Hlk219460046]V § 8 ods. 6 sa slová „písm. c)“ nahrádzajú slovami „písm. b)“.
24. Za § 9 sa vkladajú § 9a až 9i, ktoré vrátane nadpisov znejú:
[bookmark: _Hlk219460189][bookmark: _Hlk227312966]„Akreditácia 
§ 9a
	(1) 	Akreditácia je štátne overenie spôsobilosti subjektu preventívneho programu realizovať preventívny program na základe splnenia podmienok ustanovených týmto zákonom.
	(2) 	Akreditácia nie je podmienkou na realizáciu preventívneho programu.
[bookmark: _Hlk227312996]	(3) 	Akreditácia sa nevzťahuje na orgán štátnej správy a obecnú políciu, ktoré realizujú preventívny program podľa tohto zákona.
	(4)	Akreditácia je podmienkou na získanie dotácie na preventívny program podľa tohto zákona.


§ 9b
Podmienky udelenia akreditácie
[bookmark: _Hlk219968357](1) 	Žiadateľ o udelenie akreditácie (ďalej len „žiadateľ o akreditáciu“), ktorým je fyzická osoba, musí preukázať splnenie podmienky
	a) bezúhonnosti tejto fyzickej osoby, 
	b) odbornej spôsobilosti tejto fyzickej osoby, 
	c) 	bezúhonnosti fyzických osôb, ktoré zamestnáva alebo bude zamestnávať v pracovnoprávnom vzťahu alebo v inom zmluvnom vzťahu, ktoré realizujú alebo budú realizovať preventívny program,
	d) odbornej spôsobilosti fyzických osôb podľa písmena c) a 
	e) projektu preventívneho programu podľa odseku 6.
(2) Žiadateľ o akreditáciu, ktorým je právnická osoba, okrem podmienok uvedených v odseku 1 písm. c) až e) musí preukázať aj splnenie podmienky
a)	bezúhonnosti tejto právnickej osoby a bezúhonnosti štatutárneho orgánu alebo členov štatutárneho orgánu a 
b) odbornej spôsobilosti aspoň jedného člena štatutárneho orgánu. 
[bookmark: _Hlk227313381]	(3) 	Za odborne spôsobilú osobu na účely udeľovania akreditácie v oblasti prevencie kriminality sa považuje osoba, ktorá 
a) 	získala úplné stredné všeobecné vzdelanie alebo úplné stredné odborné vzdelanie a vykonávala prax najmenej päť rokov v odbore, ktorého sa preventívny program týka,
b) 	získala vyššie odborné vzdelanie a vykonávala prax najmenej štyri roky v odbore, ktorého sa preventívny program týka,
c)	získala vysokoškolské vzdelanie prvého stupňa alebo druhého stupňa a vykonávala prax najmenej tri roky v odbore, ktorého sa preventívny program týka, alebo
d) úspešne absolvovala akreditovaný vzdelávací program „Špecialista prevencie kriminality a inej protispoločenskej činnosti“ a vykonávala prax najmenej jeden rok v oblasti preventívnych programov.
(4) 	Odborná spôsobilosť sa na účely udeľovania akreditácie v oblasti prevencie kriminality preukazuje úradne osvedčenou kópiou dokladu o absolvovaní štúdia, životopisom a dokladmi preukazujúcimi splnenie podmienky praxe.
(5) Za bezúhonnú sa na účely udeľovania akreditácie v oblasti prevencie kriminality nepovažuje osoba, ktorá bola právoplatne odsúdená za úmyselný trestný čin, ak odsúdenie nebolo zahladené. Bezúhonnosť podľa prvej vety sa preukazuje výpisom z registra trestov. Na účely preukázania bezúhonnosti poskytne žiadateľ o akreditáciu údaje potrebné na vyžiadanie výpisu z registra trestov.3a) Údaje podľa § 9c ods. 3 písm. c) ministerstvo vnútra bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.
(6) 	Projekt preventívneho programu obsahuje stručný opis preventívneho programu, opis súčasného stavu riešeného preventívnym programom, ciele, obsah, formy a metódy realizácie preventívneho programu a predpokladaný prínos preventívneho programu. Projekt preventívneho programu prihliada predovšetkým na priority uvedené v stratégii prevencie kriminality a na štandardy preventívnych programov, ktoré vydá a na svojom webovom sídle zverejní ministerstvo vnútra.
§ 9c
Žiadosť o udelenie akreditácie
[bookmark: _Hlk219968392](1) 	Žiadosť o udelenie akreditácie obsahuje
a) 	ak je žiadateľom o akreditáciu fyzická osoba,
1. meno, priezvisko, rodné priezvisko, akademický titul,
2. dátum narodenia,
3. rodné číslo,
4. adresu trvalého pobytu,
5. identifikačné číslo organizácie, ak žiadateľ o akreditáciu je fyzická osoba – podnikateľ,
b) 	ak je žiadateľom o akreditáciu právnická osoba,
1. názov a právnu formu,
2. adresu sídla,
3. identifikačné číslo organizácie,
4. daňové identifikačné číslo,
5. meno, priezvisko, akademický titul a adresu trvalého pobytu štatutárneho orgánu alebo členov štatutárneho orgánu.
(2) 	Žiadosť o udelenie akreditácie ďalej obsahuje
a) meno, priezvisko, dátum narodenia a adresu trvalého pobytu alebo prechodného pobytu fyzických osôb podľa § 9b ods. 1 písm. c),
b) názov preventívneho programu,
c) zameranie preventívneho programu,
d) časové obdobie realizácie preventívneho programu,
e) okruh účastníkov, ktorým bude preventívny program určený, 
f) e-mailovú adresu žiadateľa o akreditáciu.
(3) 	Prílohou žiadosti o udelenie akreditácie je
a) projekt preventívneho programu podľa § 9b ods. 6,
b) úradne osvedčená kópia dokladu o absolvovaní štúdia, životopis a doklady preukazujúce splnenie podmienky praxe osôb podľa § 9b ods. 1 a 2, 
c) údaje o osobách podľa § 9b ods. 1 a 2 potrebné na vyžiadanie výpisu z registra trestov.3a)
(4) 	Formulár žiadosti o udelenie akreditácie je zverejnený na webovom sídle ministerstva vnútra.
§ 9d
Konanie o udelení akreditácie
(1) 	Konanie o udelení akreditácie začína dňom doručenia úplnej písomnej žiadosti o udelenie akreditácie ministerstvu vnútra.
(2) 	O udelení akreditácie rozhoduje ministerstvo vnútra.
(3) 	Ak žiadateľ o akreditáciu spĺňa podmienky na udelenie akreditácie ustanovené týmto zákonom, ministerstvo vnútra vydá rozhodnutie o udelení akreditácie, inak žiadosť o udelenie akreditácie zamietne.
[bookmark: _Hlk219461718]§ 9e
Rozhodnutie o udelení akreditácie
(1) 	Rozhodnutie o udelení akreditácie okrem všeobecných náležitostí obsahuje
a) označenie akreditovaného subjektu v rozsahu údajov podľa § 9c ods. 1,
b) názov preventívneho programu,
c) zameranie preventívneho programu,
d) okruh účastníkov, ktorým bude preventívny program určený, a
e) dobu platnosti akreditácie.
(2) 	Rozhodnutie o udelení akreditácie sa vydáva na čas uvedený v žiadosti, najviac na 5 rokov. Na žiadosť akreditovaného subjektu podanú najneskôr 90 dní pred skončením platnosti akreditácie možno predĺžiť platnosť akreditácie najviac o 5 rokov, a to aj opakovane.
(3) 	Proti rozhodnutiu o udelení akreditácie sa nemožno odvolať.
(4) 	Ministerstvo vnútra rozhoduje o udelení akreditácie, predĺžení jej platnosti a o zrušení akreditácie na návrh hodnotiacej komisie po splnení podmienok ustanovených týmto zákonom. Hodnotiaca komisia má piatich členov, z toho dvoch zástupcov ministerstva vnútra a troch odborníkov pôsobiacich v oblasti prevencie kriminality, ktorých vymenúva a odvoláva minister vnútra Slovenskej republiky. Člen hodnotiacej komisie nesmie byť žiadateľom o akreditáciu, ani byť zaujatý voči žiadateľovi o akreditáciu. Člen hodnotiacej komisie ani jemu blízka osoba2aa) nesmie byť štatutárnym orgánom alebo členom štatutárneho orgánu žiadateľa o akreditáciu, alebo spoločníkom právnickej osoby, ktorá je žiadateľom o akreditáciu, alebo zamestnancom žiadateľa o akreditáciu. Člen hodnotiacej komisie preukazuje splnenie podmienok podľa tretej a štvrtej vety čestným vyhlásením.
(5) 	Akreditácia je neprevoditeľná a neprechádza na právneho nástupcu.
(6) 	Podrobnosti o činnosti hodnotiacej komisie upraví štatút hodnotiacej komisie, ktorý vydá ministerstvo vnútra.
[bookmark: _Hlk219461925]§ 9f
Povinnosti akreditovaného subjektu
Akreditovaný subjekt je povinný
a) 	počas platnosti akreditácie spĺňať podmienky na udelenie akreditácie podľa § 9b,
b) 	do ôsmich dní písomne oznámiť ministerstvu vnútra všetky zmeny rozhodujúcich skutočností, najmä zmeny podmienok na udelenie akreditácie podľa § 9b.
[bookmark: _Hlk219462001]§ 9g
Zánik a zrušenie akreditácie
(1) 	Akreditácia zaniká
a) 	dňom skončenia platnosti akreditácie,
b)	dňom skončenia platnosti akreditácie, ak akreditovaný subjekt požiadal o predĺženie jej platnosti v lehote kratšej ako 90 dní pred uplynutím jej platnosti,
c) 	dňom uvedeným v písomnej žiadosti akreditovaného subjektu o zrušenie akreditácie, najskôr však dňom jej doručenia, alebo
d) smrťou fyzickej osoby alebo jej vyhlásením za mŕtvu alebo zánikom právnickej osoby, ktorej bola udelená akreditácia.
(2) 	Ministerstvo vnútra zruší akreditáciu, ak akreditovaný subjekt
a) poruší povinnosť podľa § 9f,
b)	nesplní v určenej lehote opatrenia uložené ministerstvom vnútra na odstránenie nedostatkov zistených pri kontrole podľa § 9h ods. 2.
[bookmark: _Hlk219462046]§ 9h
Kontrola plnenia podmienok akreditácie a povinností akreditovaného subjektu
	(1) Ministerstvo vnútra kontroluje plnenie podmienok akreditácie u akreditovaných subjektov a plnenie ich povinností podľa tohto zákona; na kontrolu sa vzťahujú všeobecné pravidlá kontrolnej činnosti podľa osobitného predpisu.2ab)
	(2)	Ministerstvo vnútra je oprávnené uložiť akreditovanému subjektu opatrenia na odstránenie nedostatkov zistených pri kontrole. Akreditovaný subjekt je povinný splniť uložené opatrenia v určenej lehote.
	(3) 	Ministerstvo vnútra prijíma a vybavuje sťažnosti na postup akreditovaného subjektu; na prijímanie a vybavovanie sťažností sa použije osobitný predpis.2ac)
[bookmark: _Hlk219462148]§ 9i
Register
	(1) 	Ministerstvo vnútra po udelení akreditácie zapíše subjekt preventívneho programu do registra.
	(2) 	Do registra sa zapisujú
a) údaje podľa § 9e ods. 1 okrem rodného priezviska a rodného čísla fyzickej osoby,
b) e-mailová adresa akreditovaného subjektu podľa § 9c ods. 2 písm. f).“.
Poznámky pod čiarou k odkazom 2aa až 2ac a odkazu 3a znejú:
„2aa)	§ 116 Občianskeho zákonníka.
2ab) 	§ 8 až 13 zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.
2ac) 	Zákon č. 9/2010 Z. z. o sťažnostiach  v znení neskorších predpisov.
3a) 	§ 12 ods. 4 zákona č. 192/2023 Z. z. o registri trestov a o zmene a doplnení niektorých zákonov.“.
25. V § 10 ods. 1, § 12 ods. 2 a ods. 8 sa slová „ods. 3 písm. d)“ nahrádzajú slovami „ods. 3 písm. e)“.
26. V § 11 ods. 4 písmená e) a f) znejú:
„e) je v likvidácii, konkurze, reštrukturalizácii, exekučnom konaní alebo bol proti nemu zamietnutý návrh na vyhlásenie konkurzu pre nedostatok majetku; to sa nevzťahuje na vyšší územný celok a obec, 
f) bola mu uložená pokuta za porušenie zákazu nelegálnej práce a nelegálneho zamestnávania podľa osobitného predpisu,3) alebo“.
27. V § 11 sa odsek 4 dopĺňa písmenom g), ktoré znie:
„g) nie je bezúhonný.“.
28. V § 12 sa odsek 5 dopĺňa písmenom e), ktoré znie:
[bookmark: _Hlk219462423]„e) 	informáciu o udelení akreditácie podľa § 9e, ak je predmetom žiadosti poskytnutie dotácie na projekt preventívneho programu podľa tohto zákona.“.
29. [bookmark: _Hlk219462812][bookmark: _Hlk219980866][bookmark: _Hlk219462835]V § 12 ods. 8 prvej vete sa slová „na účely tohto zákona“ nahrádzajú slovami „na účely poskytovania dotácií v oblasti prevencie kriminality“ a druhej vete sa slová „sa na účely tohto zákona“ nahrádzajú slovami „podľa prvej vety sa“.
30. [bookmark: _Hlk219462923]V § 13 ods. 1 sa slová „písm. e)“ nahrádzajú slovami „písm. d)“.
31. V § 15 odsek 1 znie: 
[bookmark: _Hlk210225930][bookmark: _Hlk219463181]„(1)	Na konanie podľa tohto zákona sa nevzťahuje správny poriadok okrem konania o udelení akreditácie podľa § 9d, konania o predĺžení platnosti akreditácie podľa § 9e ods. 2 a konania o zrušení akreditácie podľa § 9g ods. 2.“.
Poznámka pod čiarou k odkazu 5 sa vypúšťa.
32. Poznámka pod čiarou k odkazu 6 znie: 
[bookmark: _Hlk219463240]„6) Napríklad zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov, zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov, zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci).“.
Čl. II
	Tento zákon nadobúda účinnosť 1. januára 2027.

